Николай Соколов
Баба Костенурка

chitanka.info

Баба Костенурка

взела пъстра хурка,

седнала, запрела

прежда за фланела.

Прела, недопрела,

взела мотовила…

Вила, недовила,

фланела заплела…

Плела, недоплела,

фланела скроила…

Шила, недошила,

фланела запрала…

Прала, недопрала,

в шипка я забола…

Шипка се навела,

бабата убола.

Баба Костенурка

взела пъстра хурка,

три дни шипка била,

кости й строшила…

И от яд разплела

шарена фланела…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.